Racine Legion

Racine Legion var et profesjonelt amerikansk fotballag basert i Racine i Wisconsin som spilte i National Football League fra 1922 til 1924. Lagets offisielle navn var Horlick-Racine Legion. I 1926 spilte laget under navnet Racine Tornadoes.

Historie
I 1915 var Racine Regulars det første viktige semi-profesjonelle laget i Wisconsin. De spilte i hovedsak mot lag fra Illinois og Indiana. Laget ble kjent som Racine Battery C i 1916 etter at flere av spillerne ble en del av First Wisconsin Reserve Artillery Battery C.

På grunn av første verdenskrig og spanskesyken i 1918 ble laget satt på vent. Året etter ble det omorganisert, sponset av American Legion og forretningsmannen William Horlick. Dette laget spilte under navnet Horlick-Racine Legion.

I 1922 endret American Professional Football Association navn til National Football League, og Racine, da under navnet Racine Legion selv om det offisielle navnet forble Horlick-Racine Legion, var ett av fire nye lag den sesongen.

Ledet av fullback og kicker Hank Gillo, som ledet ligaen i poeng med 52, avsluttet Racine sesongen på sjette plass av 18 lag med et sesongresultat på 6–4–1. Til tross for at de hadde relativt solide resultater også de to neste sesongene, slet laget økonomisk. I 1925 tok ligaen over rettighetene til laget, men valgte å ikke stille i sesongen.

Milton «Mitt» Romney, lagkaptein for University of Chicago i 1922, ble quarterback Racine Legion før han senere gikk til Chicago Bears. Han var søskenbarn av Michigans guvernør George W. Romney, og kallenavnet hans gav inspirasjon til George Romneys sønn Mitt Romney, som stilte til president i 2012.

Med trusselen fra Red Granges American Football League i 1926 var NFL ivrige etter å hente inn så mange spillere og lag som mulig for å sørge for at de ikke ble med i den rivaliserende ligaen, og Racine ble derfor igjen tatt i bruk. Laget, som nå spilte under navnet Tornadoes, hadde et par av de samme spillerne som Legion, men mistet flere til andre lag i 1925. Etter seier i sesongåpningen tapte Tornadoes fire på rad før det ble oppløst mot slutten av oktober på grunn av økonomiske problemer.

Sesongresultater

Arv
Racine Legion er det eneste laget i NFLs historie som har vunnet en kamp hvor det ene laget har skoret 4 poeng. Den 25. november 1923 slo Legion Chicago Cardinals 10-4.

Referanser 

Idrettslag etablert i 1915
Idrettslag opphørt i 1926
Tidligere lag i National Football League
Sport i Wisconsin
1915 i Wisconsin
1926 i Wisconsin